भारत
भारत (आधिकारिक नाम: भारत गणराज्य, ) दक्षिण एशिया में स्थित भारतीय उपमहाद्वीप का सबसे बड़ा देश है। भारत भौगोलिक दृष्टि से विश्व का सातवाँ सबसे बड़ा देश है, जबकि जनसंख्या के दृष्टिकोण से चीन के बाद दूसरा सबसे बड़ा देश है। भारत के पश्चिम में पाकिस्तान, उत्तर-पूर्व में चीन(तिब्बत), नेपाल और भूटान, पूर्व में बांग्लादेश और म्यान्मार स्थित हैं। हिन्द महासागर में इसके दक्षिण पश्चिम में मालदीव, दक्षिण में श्रीलंका और दक्षिण-पूर्व में इंडोनेशिया से भारत की सामुद्रिक सीमा लगती है। इसके उत्तर में हिमालय पर्वत तथा दक्षिण में हिन्द महासागर स्थित है। दक्षिण-पूर्व में बंगाल की खाड़ी तथा पश्चिम में अरब सागर है।
भारत के संरक्षित क्षेत्र
अंतर्राष्ट्रीय प्रकृति संरक्षण संघ द्वारा निर्दिष्ट शब्द के अर्थ में भारत में निम्नलिखित प्रकार के संरक्षित क्षेत्र हैं:राष्ट्रीय उद्यान (आईयूसीएन श्रेणी II): भारत का पहला राष्ट्रीय उद्यान हैली नेशनल पार्क, अब जिम कॉर्बेट राष्ट्रीय उद्यान, 1936 में स्थापित किया गया था। 1970 तक भारत में 5 राष्ट्रीय उद्यान थे; जबकि वर्तमान में 105 राष्ट्रीय उद्यान हैं। क्षेत्र के संदर्भ में, कुल 39,91 वर्ग किमी (15,413 वर्ग मील) क्षेत्र इसमें शामिल किया, जोकि भारत के कुल सतह क्षेत्र का 1.21% क्षेत्र है।